
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 194
                                                           din 31 octombrie 2019
privind concesionarea imobilului „Turnul Croitorilor”,

monument istoric, parte din ansamblul fortificațiilor Cetății Municipiului Sighișoara

 Consiliul Local al Municipiului Sighişoara, întrunit în ședință ordinară, 
 Luând act de proiectul de hotărâre, înregistrat cu nr. 29.429/22.10.2019 şi la Consiliul Local Sighișoara cu nr. 29.969/25.10.2019, de referatul de aprobare, înregistrat cu nr. 29.431/22.10.2019, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019, privind Codul administrativ;

Având în vedere contractul de asociere în participațiune nr. 7.308/01.04.2009, astfel cum a fost modificat și completat prin actul adițional nr. 1/15.04.2011, încheiat între Municipiul Sighișoara, în calitate de proprietar și Asociația „Cele Șapte Cetăți”, în calitate de asociat, având ca obiect restaurarea, protejarea și amenajarea ca spațiu public expozițional și educațional al imobilului „Turnul Croitorilor” (turn, teren aferent și zid), înscris în C.F. nr. 11702 Sighișoara, cu nr. top. 97 și nr. cad. 1900, contract încheiat pe o perioadă de 10 ani, începând cu data de 01.04.2009; 

Având în vedere că, la data de 31.03.2019, contractul de asociere în participațiune nr. 7.308/01.04.2009, astfel cum a fost modificat și completat prin actul adițional nr. 1/15.04.2011 a încetat, în conformitate cu prevederile art. 9 lit. h) din acesta, Asociația „Cele Șapte Cetăți” fiind anunțată, în timp util, prin adresa Municipiului Sighișoara nr. 35.540/XI/1/1/18.12.2018, cu privire la intenția Municipiului Sighișoara de a nu prelungi acest contract;

Având în vedere procesul - verbal de predare - primire a imobilului „Turnul Croitorilor” încheiat între Municipiul Sighișoara și Asociația „Cele Șapte Cetăți”, înregistrat la Municipiul Sighișoara cu nr. 9.858/08.04.2019;

Având în vedere faptul că, la registratura Municipiului Sighișoara au fost depuse mai multe solicitări de concesionare sau asociere în participațiune pentru imobilul „Turnul Croitorilor”;

Ținând cont de prevederile Legii nr. 422/2001 privind protejarea monumentelor istorice, republicată, cu modificările și completările ulterioare, cu precădere cele ale art. 4 alin. (2), potrivit cărora: „Monumentele istorice proprietate publică a statului sau a unităţilor administrativ-teritoriale sunt inalienabile, imprescriptibile şi insesizabile; aceste monumente istorice pot fi date în administrare instituţiilor publice, pot fi concesionate, date în folosinţă gratuită instituţiilor de utilitate publică sau închiriate, în condiţiile legii, cu avizul Ministerului Culturii şi Cultelor sau, după caz, al serviciilor publice deconcentrate ale Ministerului Culturii şi Cultelor”, sens în care, a fost solicitat avizul Ministerului Culturii și Cultelor pentru concesionarea imobilului „Turnul Croitorilor”;

Având în vedere că, în prezent, imobilul „Turnul Croitorilor” încă necesită efectuarea de lucrări de întreținere, protejare și amenajare;

Având în vedere prevederile legislative ale:

· Ordonanței Guvernului nr. 21/2006 privind regimul concesionării monumentelor istorice, cu modificările și completările ulterioare;

· Ordonanţei Guvernului nr. 47/2000 privind stabilirea unor măsuri de protecţie a monumentelor istorice care fac parte din Lista patrimoniului mondial, cu modificările și completările ulterioare;

· Legii nr. 422/2001 privind protejarea monumentelor istorice, republicată, cu modificările și completările ulterioare;
· Hotărârii Guvernului nr. 1268/2010 privind aprobarea Programului de protecţie şi gestiune a monumentelor istorice înscrise în Lista patrimoniului mondial UNESCO, cu modificările și completările ulterioare;

· Ordinului Ministrului Culturii și Cultelor nr. 2314/2004 privind aprobarea Listei monumentelor istorice, actualizată şi a Listei monumentelor istorice dispărute, cu modificările și completările ulterioare;

· Ordonanței de Urgență a Guvernului nr. 57/2019 privind Codul administrativ;

· Legii nr. 50/1991 privind autorizarea executării lucrărilor de construcţii, republicată, cu modificările și completările ulterioare;

· Regulamentului General de Urbanism, aprobat prin Hotărârea Guvernului nr. 525/1996, republicată, cu modificările și completările ulterioare;

Având în vedere că, în urma concesionării imobilului „Turnul Croitorilor”, nu sunt afectate planurile de sistematizare, că acesta nu face obiectul Legii nr. 10/2001, republicată, cu modificările și completările ulterioare şi al Legii nr. 247/2005, precum și a faptului că, prin această concesiune se aduc venituri suplimentare la bugetul local;

Având în vedere prevederile Legii nr. 52/2003 privind transparenţa decizională în administraţia publică, republicată;
Având în vedere Raportul de specialitate al Arhitectului Șef și al Direcției Administrarea Patrimoniului, înregistrat cu nr. 29.430/22.10.2019, prin care se propune concesionarea imobilului „Turnul Croitorilor”, monument istoric, parte din ansamblul fortificațiilor Cetății Municipiului Sighișoara;
Având în vedere avizele favorabile ale tuturor comisiilor pe domenii de specialitate;
În temeiul art. 108, art. 129 (1), (2) lit. „c” și (6) lit. „a”, art. 139 (1) și (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ,      
H O T Ă R Ă Ş T E:

Art. 1. Se aprobă concesionarea prin licitaţie publică, a imobilului „Turnul Croitorilor”, monument istoric, parte din ansamblul fortificațiilor Cetății Municipiului Sighișoara, situat în Municipiul Sighișoara, str. Zidul Cetății f. nr., înscris în C.F. nr. 11702 Sighișoara (transcris din C.F. nr. 5387), la poziția A1, cu nr. top. 97 și nr. cad. 1900 - teren în suprafață de 153 mp., la poziția A1.1, cu nr. cad. C1 și nr. top. C1 - turn cu suprafața construită de 124 mp. și la poz. A1.2, cu nr. cad. C2 și nr. top. C2 - zid cu suprafața construită de 29 mp.

Art. 2. Se aprobă Studiul de oportunitate şi Caietul de sarcini în vederea concesionării imobilului „Turnul Croitorilor”, monument istoric, parte din ansamblul fortificațiilor Cetății Municipiului Sighișoara, situat în Municipiul Sighișoara, str. Zidul Cetății f. nr., înscris în C.F. nr. 11702 Sighișoara (transcris din C.F. nr. 5387), la poziția A1, cu nr. top. 97 și nr. cad. 1900 - teren în suprafață de 153 mp., la poziția A1.1, cu nr. cad. C1 și nr. top. C1 - turn cu suprafața construită de 124 mp. și la poz. A1.2, cu nr. cad. C2 și nr. top. C2 - zid cu suprafața construită de 29 mp., anexa nr. 1, respectiv, anexa nr. 2 la prezenta hotărâre.
Art. 3. Se aprobă proiectul de contract de concesiune, potrivit anexei nr. 3 la prezenta hotărâre.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcția Administrarea Patrimoniului, Biroul Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara.

Art. 5. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Buzogany Erzsebet        
                                Contrasemnează/Avizat pentru legalitate

           SECRETAR GENERAL,


                     Bizo Anca
(Prezenta s-a adoptat cu 12 voturi ”pentru”, 5 voturi ”împotrivă” și 1 ”abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Arhitectul Șef;

  2 ex. Direcţia Administrarea Patrimoniului;
  1 ex. Biroul Buget, Contabilitate, Salarizare - Direcția Economică;
  1 ex. Biroul Juridic.
11 ex.

B.A. 
